**Einar Emanuelsson** (s. 3. huhtikuuta 1997 Kiiruna, Ruotsi) on ruotsalainen jääkiekkoilija, joka pelaa SHL-joukkue Luleå HF:ssä. Hän on pelipaikaltaan oikea laitahyökkääjä. Emanuelsson laukoo oikealta.

Ura
---

### Seuraura

Emanuelsson on Kiruna IF:n kasvatti. Hän siirtyi juniorina sittemmin Skellefteå AIK:hon, mutta Emanuelsson palasi kesken B-juniorikauden 2012–2013, tammikuussa 2013 kasvattajaseuraansa Kiirunaan, jonka paras pistemies ja maalintekijä hän oli J18 Elitissä tehoilla 12+8=20. Emanuelsson palkittiin samalla kaudella TV-Puckenin parhaana hyökkääjän Sven Tumbas Stipendiumilla. Kaudeksi 2013–2014 hän siirtyi Luleå HF:n J18-junioreihin, joiden paras maalintekijä Emanuelsson oli J18 Allsvenskanissa kymmenellä osumallaan. Hän pelasi suurimman osan kaudestaan kuitenkin seuran J20-junioreissa. Vain 16-vuotias Emanuelsson pelasi kauden aikana myös kaksi European Trophy -ottelua Luulajan SHL-joukkueessa, jossa hän debytoi 20. joulukuuta 2013 suomalaista JYPiä vastaan.

Kaudella 2014–2015 Emanuelsson voitti tehoilla 14+15=29 Luulajan J20-junioreiden sisäisen pistepörssin sekä jakoi sisäisen syöttöpörssin voiton Tim Söderlundin kanssa. Hän pelasi ensimmäisen ja kauden ainoaksi jääneen SHL-ottelunsa 10. syyskuuta 2014 Skellefteå AIK:ta vastaan. Emanuelsson sai ottelussa jääaikaa vain 20 sekuntia ja hän keräsi teholukeman -1. Kaudella 2015–2016 Emanuelsson pelasi olkapäävamman vuoksi vain yhdeksän ottelua Luulajan J20-junioreissa.

Kaudella 2016–2017 Emanuelsson oli Luulajan J20-joukkueen paras pistemies ja maalintekijä tehoilla 18+22=40. Hän jakoi koko J20 SuperElitin maalipörssin seitsemännen sijan Linköping HC:tä ja AIK IF:ää edustaneen Christian Blomqvistin sekä HV71:n Isac Brännströmin kanssa. Emanuelsson voitti myös joukkueensa sisäisen tehotilaston lukemalla +19. Hän nousi kauden aikana myös Luulajan SHL-joukkueeseen, jossa Emanuelsson vakiinnutti paikkansa tehden varsinaisen tulokaskautensa aikana 34 runkosarja-, kahdessa playoff- ja yhdessä Mestarien liigan ottelussa tehot 4+3=7. Hän teki SHL-uransa avausmaalin 10. joulukuuta 2016 vieraissa Karlskrona HK:ta vastaan. Samassa kuussa Emanuelsson teki Luulajan kanssa kevääseen 2017 asti ulottuvan SHL-sopimuksen.

Syyskuussa 2017 Emanuelsson teki yhdessä isoveljensä Petterin kanssa kolmivuotisen, kevääseen 2021 asti ulottuvan jatkosopimuksen Luulajan kanssa. Kaudella 2017–2018 hän jakoi tehoilla 13+13=26 joukkueen sisäisen maalipörssin kolmannen sijan Robin Kovácsin ja Johan Harjun kanssa sekä sisäisen pistepörssin neljännen sijan Harjun kanssa.

### Maajoukkueura

Emanuelsson pelasi alle 18-vuotiaiden Ivan Hlinkan muistoturnauksessa vuonna 2014 ja saman vuoden tammikuussa World U-17 Hockey Challengessa. Yhteensä hän on pelannut 21 poikien maaottelua.

Muuta
-----

Emanuelssonin isoveli Petter pelaa Oulun Kärpissä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Luleå HF | SuperElit | 32 | 2 | 9 | 11 | 2 | – | – | – | – | – |
| 2014–2015 | Luleå HF | SuperElit | 34 | 14 | 15 | 29 | 2 | 3 | 0 | 2 | 2 | 0 |
|  | Luleå HF | SHL | 1 | 0 | 0 | 0 | 0 | – | – | – | – | – |
| 2015–2016 | Luleå HF | SuperElit | 9 | 6 | 3 | 9 | 2 | – | – | – | – | – |
| 2016–2017 | Luleå HF | SuperElit | 24 | 18 | 22 | 40 | 2 | 3 | 0 | 0 | 0 | 0 |
|  | Luleå HF | SHL | 34 | 4 | 3 | 7 | 0 | 2 | 0 | 0 | 0 | 0 |
| 2017–2018 | Luleå HF | SHL | 45 | 13 | 13 | 26 | 0 | 3 | 0 | 1 | 1 | 0 |
| 2018–2019 | Luleå HF | SHL | 51 | 9 | 12 | 21 | 4 | 10 | 1 | 1 | 2 | 0 |
| 2019–2020 | Luleå HF | SHL | 49 | 13 | 11 | 24 | 2 | – | – | – | – | – |
| 5 kautta | yhteensä | SHL | 180 | 39 | 39 | 78 | 6 | 15 | 1 | 2 | 3 | 0 |

Lähteet
-------

* Einar Emanuelsson The Internet Hockey Databasessa (englanniksi)
* Einar Emanuelsson Eurohockey-sivustolla (englanniksi)
* Einar Emanuelsson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Einar Emanuelsson *Elite Prospects*. Everysport Media Group AB.  (englanniksi)
2. ↑  Jättelöftet Einar Emanuelsson flyttar hem *Svenskalag.se*.  3.1.2013. Kiruna IF. Viitattu 23.8.2018. (ruotsiksi)
3. ↑  Game detail: 20 Dec 2013, Luleå Hockey - JYP Jyväskylä *Eurohockey.com*.  20.12.2013. European Ice Hockey Online AB & eSports.cz s.r.o. Viitattu 23.8.2018. (englanniksi)
4. ↑  Einar Emanuelsson *SHL.se*. SHL AB. Viitattu 23.8.2018. (ruotsiksi)
5. ↑  Rönnkvist, Ronnie: Efter skadehelvetet – nu blommar tidigare TV-pucksstjärnan i Luleå: "Skulle inte ställa krav på mig själv" *Hockeysverige.se*.  21.12.2016. NewsMe. Viitattu 23.8.2018. (ruotsiksi)
6. ↑  Einar Emanuelsson *SHL.se*. SHL AB. Viitattu 23.8.2018. (ruotsiksi)
7. ↑  Hedlund, Robert: Emanuelsson har skrivit på *luleahockey.se*.  16.12.2016. Luleå Hockey Drift AB. Viitattu 23.8.2018. (ruotsiksi)
8. ↑  Hedlund, Robert: Bröderna förlänger *luleahockey.se*.  12.9.2017. Luleå Hockey Drift AB. Viitattu 23.8.2018. (ruotsiksi)
9. ↑   Viitattu 6.10.2021.